1978 में किया गया था बाण सागर परियोजना का शिलान्यास: बाणसागर परियोजना का शिलान्यास 14 मई 1978 में तत्कालीन प्रधानमंत्री मोरारजी देसाई ने किया था। उस वक्त इस परियोजना की लागत 300 करोड़ थी, जो अब बढ़कर 35 सौ करोड़ हो गई। परियोजना से 150 लाख हेक्टेयर भूमि पर सिंचाई की सुविधा उपलब्ध होगी। डेढ़ लाख से ज्यादा किसानों को इससे फायदा पहुंचेगा, यूपी में मिर्जापुर और इलाहाबाद के किसानों को फायदा होगा। इसके साथ ही पीएम मोदी चुनार पुल का लोकार्पण करेंगे। बालू घाट स्थित गंगा नदी पर 923.68 मीटर लंबे पुल की नींव 13 फरवरी 2007 को तत्कालीन मुख्यमंत्री मुलायम सिंह यादव ने रखी थी। चुनार पुल के शिलान्यास के दौरान पुल की लागत 39 करोड़ 45 लाख 11 हजार थी, अब यह बढ़कर 60 करोड़ 29 लाख 51 हजार हो गई। इससे मिर्जापुर से वाराणसी आने वाले यात्रियों को 20 किमी की यात्रा कम करनी होगी और जाम से बचेंगे।